Haukar gerðu það sem þurfti á Ásvöllum þegar þeir lögðu KA að velli með 6 mörkum , 28 - 22 . KA byrjaði leikinn betur og leiddi lengst af í fyrri hálfleik en staðan að honum loknum var jöfn , 11 - 11 . Heimamenn áttu erfitt uppdráttar í leiknum en gestirnir mættu ákveðnir til leiks og leiddu lengst af í fyrri hálfleik . Það dró til tíðinda eftir rúmar 20 mínútur þegar Vignir Svavarsson fékk beint rautt spjald . Vignir sló þá fast í bringuna á Daníel Erni Griffin sem missti andann og dómararnir , Bóas Börkur Bóasson og Hörður Aðalssteinsson , mátu það svo að senda Vigni uppí stúku . Dómararnir settu strax línuna í leiknum , línu sem erfitt var fyrir leikmenn að fylgja . KA leiddi með tveimur mörkum undir lok fyrri hálfleiks , 9 - 11 en misstu það niður og staðan var jöfn í hálfleik , 11 - 11 . Bæði lið reyndu að aðlagast línu dómara í síðari hálfleik en áttu erfitt með að fylgja því og því fór sem fór , brottvísanirnar héldu áfram og alls voru 15 brottvísanir í leiknum og eitt rautt spjald . Liðin voru því manni færri lungað af leiknum . Enn það voru heimamenn sem spiluðu betur í síðari hálfleik og leiddu með tveimur mörkum eftir 10 mínútna leik , 18 - 16 . Eftir það kom slakur kafli gestanna sem skoruðu aðeins eitt mark á næstu 10 mínútum og voru fimm mörkum undir fyrir loka kaflann , 22 - 17 . Eftir leikurinn var auðveldur fyrir toppliðið sem sigldi tveimur stigum heim , þeir leiddu þegar mest lét með átta mörkum , 27 - 19 en unnu að lokum sex marka sigur , 28 - 22 . Af hverju unnu Haukar ? Þeir eru orðnir ansi góðir í því að skila sigri þráttfyrir slaka leiki , þetta var alls ekki góður handbolti sem þeir sýndu í dag en þeir spiluðu þó heilt yfir betri bolta en KA , það skilaði þeim sigrinum . Einnig eru þeir betur í stakk búnir að spila undir erfiðum kringumstæðum eins og í dag , þeir náðu að halda haus betur en leikmenn KA Hverjir stóðu upp úr ? Haukarnir fagna innkomu Orra Freys Þorkelssonar sem var markahæstur í þeirra liði í dag með sjö mörk úr sjö skotum . Hans fyrsti leikur á tímabilinu og hann lét til sín taka eftir að hafa byrjað á bekknum . Daníel Örn Griffin var markahæstur í liði KA með 6 mörk en Jovan Kukobat var þeirra besti maður í dag með 12 varða bolta og hélt þeim inní leiknum . Hvað gekk illa ? Fyrst og fremst voru það dómararnir sem eyðilögðu þennan leik , þetta var afleit frammistaða hjá þeim sem hafði mikil áhrif á leikinn . Liðunum tókst illa að spila góðan handbolta og var ekki mikið um gæði í leiknum . Hvað er framundan ? Síðasti leikur fyrir langþráð landsleikjahlé liðanna er um næstu helgi , bæði lið spila á sunnudaginn , Haukar mæta Stjörnunni í Garðabæ á meðan KA tekur á móti Fjölni .